Likumprojekts

**Grozījumi likumā “Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai”**

Izdarīt likumā “Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai” (Latvijas Vēstnesis, 2018, 41.nr.) šādus grozījumus:

1. Aizstāt likuma nosaukumā vārdus “nekustamā īpašuma” ar vārdiem “nekustamo īpašumu”.
2. Izteikt 1. pantu šādā redakcijā:

"**1. pants.** Atsavināt sabiedrības vajadzībām – Latvijas Republikas un Krievijas Federācijas valsts robežas joslas ierīkošanai:

1) nekustamo īpašumu "Zaļkalni 1" Malnavas pagastā, Kārsavas novadā (kadastra Nr. 6868 001 0100, reģistrēts Rēzeknes tiesas zemesgrāmatu nodaļas Malnavas pagasta zemesgrāmatas nodalījumā Nr. 100000547893), kas sastāv no zemes vienības (kadastra apzīmējums 6868 001 0096) 0,38 hektāru platībā;

2) nekustamo īpašumu “Pirmais Kumeliņš”, Zaļesjes pagastā, Zilupes novadā (kadastra Nr. 6896 006 0149, saskaņā ar Nekustamā īpašuma valsts kadastra informācijas datiem atdalīts no nekustamā īpašuma “Kumeliņi”, kadastra Nr. 6896 005 0147, reģistrēts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr. 100000082823), kas sastāv no zemes vienības (kadastra apzīmējums 6896 006 0140), 0,0157 hektāru platībā;

3) nekustamā īpašuma „Klusumiņš”, Zaļesjes pagastā, Zilupes novadā (kadastra Nr. 6896 007 0149, reģistrēts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr. 100000094456) daļu – zemes vienības (kadastra apzīmējums 6896 006 0109) daļu 0,0825 hektāru platībā. Nekustamā īpašuma sastāvā esošā zemes vienības atsavināmās daļas robežas attēlotas šā likuma 1. pielikumā un atsavināmās daļas robežu apraksts dots šā likuma 2. pielikumā.

1. Aizstāt 2. pantā vārdus "minētais nekustamais īpašums atsavināms" ar vārdiem "minētie nekustamie īpašumi atsavināmi".
2. Aizstāt 3. pantā vārdus "minēto nekustamo īpašumu" ar vārdiem "minētos nekustamos īpašumus".
3. Papildināt likumu ar 1. pielikumu (1. pielikums) un 2. pielikumu (2. pielikums).

Likums stājas spēkā nākamajā dienā pēc tā izsludināšanas.

Ministru prezidents  Māris Kučinskis

Iekšlietu ministrs  Rihards Kozlovskis

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv